recursal/SuperWikiNEXT-32B huggingface dataset:
«Patrick McDonald» har flere betydninger.

**Patrick McDonald** (født 9. juni 1967) er en rullestolcurlingspiller fra USA. Han har deltatt i tre VM og et Paralympics for USA. 

Han er gift og har to barn.

Bakgrunn
--------

McDonald tjenestegjorde tidligere i US Army. Mens han tjenestegjorde i Sør-Korea veltet beltevognen han satt i (M113), og han ble klemt av en forsyningskasse. Han brakk ryggvirvlene C4, C5 og T4 til L1, og skadene gjorde at han ble lam. Siden han hadde vært aktiv innen idrett hele livet, begynte han etter ulykken å prøve å finne en idrett å konkurrere i, og han startet med mange idretter; rullestolbasketball, svømming, triathlon, og etterhvert golf. Han spilte seg ned til 1,5 i handicap, og hadde verdensrekorden i lengste *drive* fra rullestol med 358 yards (327 meter). 

Konkurranseinstinktet og ønsket om å bli *best* i en idrett gjorde at han dreide over på paralympiske idretter, som skyting og bordtennis. Han var på USAs landslag i bordtennis, men ble ikke med til Sommer-OL 2008. Han undersøkte derfor hvilke andre paralympiske idretter som finnes, og fattet interesse for curling. Han oppsøkte Wine Country Curling Club, og deltok på landslagsuttak (*US trials*) allerede i 2008, der han ble 6. best, og ble dermed reserve på landslaget. For å få mer trening på is flyttet han til New York, og ved landslagsuttaket i 2009 kom han på 5.-plass, og ble tatt ut til VM i rullestolcurling 2009.

Karriere som rullestolcurlingspiller
------------------------------------

Han deltok i flere turneringer i 2009. Ved VM i rullestolcurling 2009 kom USA på 4.-plass, etter at de tapte 4-6 for Tyskland i bronsefinalen. Han var også med å vinne Kathy Kerr Open i Canada og US Open, og USA fikk bronse ved Kingross Invitational i Skottland. 

Ved Paralympiske vinterleker 2010 i Vancouver spilte han treer, med Augusto Perez som skip. USA lå på 2.-plass etter round robin, med syv seire på 9 kamper, og spilte seg fram til bronsefinalen. Der møtte de Sverige, med Jalle Jungnell som skip, og der vant Sverige 7-5 slik at USA endte på 4.-plass. 

Han var skip for USA ved VM i rullestolcurling 2012. De lå på delt 4.-plass etter round robin, og måtte spille tie breaker mot Slovakia, men tapte denne kampen 5-7, og gikk ikke videre til sluttspillet. Også ved VM i rullestolcurling 2013 var han skip, og denne gangen møtte de Kina i bronsefinalen. USA tapte denne 5-6, og fikk igjen 4.-plass. 

McDonald var igjen skip ved Paralympiske vinterleker 2014 i Sotsji, der USA kom på 5.-plass.

Referanser
----------

1. ↑  Channel 3000 - *Paralympic athlete competing for colors he defended* Arkivert 21. februar 2014 hos Wayback Machine. besøkt 6. februar 2014.
2. 1 2 3  United States Olympic Committee - *Patrick McDonald finds calling on curling ice*, besøkt 6. februar 2014.

Eksterne lenker
---------------

* (en) Patrick McDonald – IPC.infostradasports.com Rediger på Wikidata

* (en) Patrick McDonald – Paralympic.org Rediger på Wikidata

* (en) Patrick McDonald – USAs olympiske komité Rediger på Wikidata

* (en) Patrick McDonald – World Curling Federation Rediger på Wikidata
* Profil hos Paralympics 2014 Arkivert 20. mars 2014 hos Wayback Machine.
**Københavnerskolen** (også kjent som **bibelsk minimalisme**) er en disiplin innenfor bibelsk eksegese som behandler Bibelen som ren mytisk litteratur snarere enn som historieskrivning. 

Innenfor dette paradigmet skal arkeologien brukes til rekonstruksjon av historien, og Bibelen har ingen verdi i den sammenheng. Det er i motsetning til visse tilnærmelser til *Bibelen og historien*, som ser historisk verdi i hele eller deler av Bibelen, især i deler av Det Gamle Testamente. 

Minimalistiske forskere daterer alle eller de fleste bøker i Det Gamle Testamente århundrer senere enn de fleste andre forskere. De ser det som en litterær frembringelse snarere end som en muntlig beretning, som er blitt videreformidlet og så skriftliggjort. Nøkkelpersoner som settes i forbindelse med *Københavnerskolen* er Thomas L. Thompson, Niels Peter Lemche, Keith Whitelam og Philip Davies.

Referanser
----------

1. 1 2  Philip Davies, "Minimalism, 'Ancient Israel', and Anti-Semitism"

Eksterne lenker
---------------

* Philip Davies (2005), "The Origin of Biblical Israel" Arkivert 28. mai 2008 hos Wayback Machine. Arkivert 2008-05-28 hos Wayback Machine, *The Journal of Hebrew Scriptures*, Volume 5, Article 17.
***Cream Lemon*** (くりいむレモン, *Kurīmu Remon*) er en tidlig hentai-serie. Den første OVA-en i serien kom ut i august 1984.

Serien består av en samling surrealistiske fortellinger satt til vidt forskjellige steder og tider, og med sjangertrekk fra fantasy, komedie, thriller, sci-fi, action, drama and mysterium. Seriens hovedtema er sex i alle mulige former. De fleste kapitlene er enestående, uten forhold eller sterk kobling med andre kapitler i serien. Seriens hovedfiguerer er Hiroshi og Ami, en bror og søster som gradvis kommer nærmere hverandre i et incestforhold.

Referanser
----------

1. 1 2  McCarthy, Helen; Clements, Jonathan (1998). *The Erotic Anime Movie Guide*. London: Titan Books. s. 42–51. ISBN 0-87951-705-0.
2. ↑  «AnimeNation Anime News Blog » Blog Archive » Ask John: How Much Cream Lemon is There?». 12. februar 2012. Arkivert fra originalen 12. februar 2012. Besøkt 23. mars 2018.

Eksterne lenker
---------------

* (en) *Cream Lemon* på Internet Movie Database Rediger på Wikidata
**Alternativ Jul** er et døgnåpent julearrangement i Folkets Hus i Oslo sentrum. Gjestene er rusmisbrukere, bostedsløse, ensomme eller andre som faller utenfor den tradisjonelle familiejulen. Fra julaften til 2. juledag er døren åpen døgnet rundt, og alle er velkomne inn til lys, varme, underholdning, vennskap, samtaler, mat og drikke.

Alternativ Jul drives av en forening, og alt av administrasjon, drift og alt vertskap er på frivillig basis. Donasjoner fra private og næringslivet gjør det mulig å servere gjestene god mat og drikke og å by dem på underholdning, sang og gang rundt juletreet. Ved behov får de også mulighet til en varm dusj, rene klær og en seng å sove i for natten.

Arrangementet ble første gang avviklet i 1969. Henning Holstad tok initiativet til det første arrangementet og har vært leder av arrangementskomiteen hvert år siden starten.

Referanser
----------

1. ↑  «Alternativ jul i Brønnøysundregisteret». Brønnøysundregisteret. 07.11.2006. Besøkt 7. desember 2008.

Eksterne lenker
---------------

* Offisiell hjemmeside for Alternativ Jul
* Intervju med Henning Holstad fra «I kveld» på NRK2
**RS Sjøredningsskolen AS** er et kurs- og kompetansesenter heleid av Redningsselskapet. Skolen drives i tråd med Redningsselskapets formål som er å redde liv, berge verdier og verne kystmiljøet, samt å drive opplysnings- og ulykkesforebyggende arbeid for å bedre sikkerheten for de som ferdes på sjøen.

Sjøredningsskolen har ansvar for opplæring og videreutdanning av frivillige og fast ansatte mannskaper på Redningsselskapets redningsskøyter, både lokalt på skolesenteret og gjennom et mobilt opplæringskonsept som dekker hele norskekysten. Senteret tilbyr også kurs og opplæring innen HMS, sikkerhet og beredskap for fiskeri, skipsfart og offshore olje- og gassindustri, samt landbasert industri og næringsliv.

Årlig har skolen rundt 4500 kursdeltagere på de ulike kursene.

Sjøredningsskolen lå tidligere i Stavern og var administrativt underlagt Redningsselskapets hovedkontor. I 2014 ble sjøredningsskolen slått sammen med Norges Maritime Utdanningssenter i Horten, og skolen ble da flyttet til Bakkenteigen. Det nye fusjonerte selskapet fikk navnet RS Sjøredningsskolen AS.

I januar 2018 flyttet RS Sjøredningsskolen inn i nye lokaler ved *RS Noatun* på Langgrunn i Horten. Anlegget består av tre store undervisningsbygg som inneholder konferansefasiliteter, overnattingsrom, restaurant samt omfattende øvelses- og rekreasjonsområder. Det finnes også et øvelsesbygg for røykdykkere på Bakkenteigen.

Referanser
----------

1. 1 2 3 4  «Om RS Sjøredningsskolen». *www.xn--sjredningsskolen-mxb.no*. Besøkt 14. januar 2018.
2. ↑  «Østlands-Posten - Horten-ordfører blir ny leder av sjøredningsskolen». *www.op.no* **(norsk)**. Besøkt 14. januar 2018.
3. ↑  «RS Noatun». *www.rs-noatun.no*. Besøkt 14. januar 2018.
**Porrex I** var en mytisk konge av Britannia, og det finnes ingen historiske bevis for hans mulige eksistens. Hans fortelling kommer fra Geoffrey av Monmouths *Historia Regum Britanniae* (*De britiske kongenes historie*), skrevet omkring 1136. Her gjengis han som sønn av Gorboduc og Judon. Hans bror var Ferrex.

I de siste årene til Gorboduc, da han var blitt gammel og senil, begynte hans sønner Porrex og Ferrex å krangle om hvem som skulle overta kongedømmet. Porrex planla et bakhold for å rydde broren av vegen, men Ferrex flyktet til Gallia for å få hjelp fra Suhard, frankernes konge. Da Ferrex kom tilbake over Den engelske kanal med en stor gallisk hær møtte han hærstyrken til Porrex. Den galliske hæren ble beseiret og Ferrex ble drept. Deres mor sørget over yndlingssønnens død, og del tid senere, oppslukt av tanken på hevn, samlet hun sine kvinnelige tjenere, ventet til Porrex var falt i søvn og fikk ham hakket til døde.

Porrex' død avsluttet slektslinjen til Brutus trojaneren og sendte Britannia inn i en borgerkrig, «og øya kom i hendene på fem konger som holdt med vekselvis å angripe og massakrere hverandres menn.» Til sist var det Dunvallo Molmutius fra Cornwall som slo seg opp som konge.

Familietreet for slekten til Porrex
-----------------------------------

*Se også*: Mytiske konger av britene

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|   |   | Corineus |   |   |   |   |   | Brutus trojaneren |   |
|
|   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |
|   |   | Dronning Gwendolen |   | Locrinus |   | Albanactus |   | Kamber |  |
|   |   |
|   |   |   |   |   |   |   |
|
|   |   |   |   | Maddan |
|
|   |   |   |   |   |   |   |
|
|   |   |   |   | Mempricius |  |
|
|   |   |   |   |   |   |   |
|
|   |   |   |   | Ebraucus |  |
|
|   |   |   |   |   |   |   |
|
|   |   |   |   | Brutus Grønnskjold |
|
|   |   |   |   |   |   |   |
|
|   |   |   |   | Leil |
|
|   |   |   |   |   |   |   |
|
|   |   |   |   | Rud Hud Hudibras |
|
|   |   |   |   |   |   |   |
|
|   |   |   |   | Bladud |
|
|   |   |   |   |   |   |   |
|
|   |   |   |   | Leir |
|
|   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |
| Goneril |   | Regan |   | Cordelia |
|
|   |   |   |   |   |   |   |   |
|
| Marganus |   | Cunedagius |  |
|
|   |   |   |   |   |   |   |
|
|   |   |   |   | Rivallo |
|
|   |   |   |   |   |   |   |
|
|   |   |   |   | Gurgustius |
|
|   |   |   |   |   |   |   |
|
|   |   |   |   | Sisillius I |
|
|   |   |   |   |   |   |   |
|
|   |   |   |   | Kimarcus |
|
|   |   |   |   |   |   |   |
|
|   |   |   |   | Gorboduc |   | Judon |
|   |   |
|   |   |   |   |   |   |   |   |   |   |   |   |   |
|   |   |   |   |   |   |
|   |   |   |   | Ferrex |   | Porrex I |
|

Referanser
----------

1. ↑  Geoffrey av Monmouth (1982): The History of the Kings of Britain, s. 88

Litteratur
----------

* Geoffrey av Monmouth (1982): *The History of the Kings of Britain*, oversatt med innledning av Lewis Thorpe, Guild Publishing London, s. 88
**World Fellowship of Buddhists** (**WFB**) er en internasjonal buddhistisk organisasjon. Den ble innviet av Gunapala Piyasena Malalasekera, og ble grunnlagt i 1950 in Colombo, Ceylon av representanter fra 27 nasjoner. Selv om Theravada-buddhister er mest innflytelsesrike i organisasjoner, (hovedkvarteret er i Thailand og alle av dens presidenter har vært fra Sri Lanka eller sørøst-Asia), har den aktive medlemmer fra alle buddhistiske skoler, og har regionale sentere i 35 land, inkludert India, the United States, Australia, og flere nasjoner av Afrika og Europa, i tillegg til tradisjonelle buddhistiske land.

Referanser
----------

1. ↑  Olson, Carl (2009). *The A to Z of Buddhism*. Scarecrow Press. s. 241–242. ISBN 9780810870734.
2. ↑  «About WFBHQ». World Fellowship of Buddhists. Arkivert fra originalen 5. mai 2015. Besøkt 2. april 2015.  «Arkivert kopi». Arkivert fra originalen 5. mai 2015. Besøkt 4. april 2018.
3. ↑  Melton, J. Gordon; Baumann, Martin (2010). *Religions of the World: A Comprehensive Encyclopedia of Beliefs and Practices [6 volumes]: A Comprehensive Encyclopedia of Beliefs and Practices*. ABC-CLIO. s. 3132. ISBN 9781598842043.

  


|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** SUDOC
 |
**Rondane Høyfjellshotell** er et hotell på Mysusæter i Sel kommune.

Historie
--------

Hotellet ble etablert som Rondane Fjellstue 1. mars 1939 av Hans og Bergljot Nygaard. Hotellet brant natt til 3. juni 1961 etter et lynnedslag. Nytt bygg åpnet 29. juni 1963, tegnet av arkitektene Henning von Zernichow og Kjell Ullring. Hotellets skitrekk sto klart vinteren 1969.

I 1976 overtok Hans og Bergljot Nygaards datter Ingrid hotellet med sin mann Erling Erlandsen. Ekteparet Berit Ljone og Knut Brattebråten drev hotellet frem til 2011. Brattebråten omdøpte hotellet til Rondane Spa Høyfjellshotell i 1999. I 2011 ble hotellet solgt til Kari Gripp og Willy Roar Rahm fra Rahm Gruppen. I dag eies hotellet av *Rondane Høyfjellshotell AS*, med en rekke aksjonærer, blant annet hotellsjef Ole P. Christensen.

Hotellet har eget vannkraftverk i elven Ula, som renner gjennom Uldalen, 500 meter fra hotellet.

Referanser
----------

1. ↑  «Annonse i Aftenposten om åpningen». *Aftenposten*. 18. februar 1939.
2. ↑  «Gåmålt og nytt frå Sel». Besøkt 1. november 2017.
**Christopher Christophersen Blom** (født 1739 på Bjåland i Lårdal, død 1. oktober 1803 i Skien) var en norsk skipsfører, skipsreder og kjøpmann i Skien.

Han tilhørte slekten Blom og var sønn av lensmann i Lårdal Christopher Christophersen Blom (1703–1757) og sønnesønn av lensmann Christopher Fredriksen Blom. Hans yngre bror var skipsreder og kjøpmann i Skien Hans Christophersen Blom (f. 1744).

Han dro til sjøs og var i 1770 blitt skipper i Skien, og førte skip eid av Jacob Cudrio i Langesund. Senere slo han seg ned som kjøpmann i Skien, hvor han ble meget velstående. Der bodde han i den såkalte *Christopher Bloms gård* i Prinsens gate, på skrått overfor Altenburggården.

Slektningen Ole Paus, som var sønn av hans fetter, ble som barn tatt opp i huset hos Christopher Blom og lært opp i skipperyrket av ham.

Referanser
----------

1. ↑  B. Blom (1906). «Christopher Christophersen Blom». *Slægten Blom fra Tønsberg: biografiske meddelelser om Fredrik Blom, sogneprest til Laardal, og hans efterslægt 1612–1905*. Kristiania: Cammermeyer. s. 11–12.
2. ↑  Andreas Blom (1904). «Christopher Christophersen Blom». *Efterladte historiske optegnelser: særlig vedkommende Skien, Laardal og Kviteseid*. Skien: [s.n.] s. 130–132.
**Clue Norge AS** er et norskeid, privat IT-selskap som utvikler, markedsfører og selger Clue digitale ordbøker for alle plattformer. Clue ble første gang lansert i 1987. Ordbøkene finnes på engelsk, tysk, fransk, spansk, portugisisk, polsk, russisk, finsk, svensk, dansk, bokmål og nynorsk og er utviklet i samarbeid med næringslivet. Både programvaren og orddatabasene eies og utvikles av Clue Norge, og ordbøkene oppdateres kontinuerlig.

Clue kan brukes installert på PC/Mac, via alle nettlesere og som app for iOS og Android.

Det finnes både generelle og fagorienterte ordbøker. Clue dekker over 200 fagområder og har egen **juridisk, økonomisk, teknisk og medisinsk ordbok.**

**Til og fra norsk finnes Clue ordbok på følgende språk:**

* engelsk
* tysk
* spansk
* fransk

Enspråklige ordbøker på bokmål, nynorsk, engelsk, tysk, spansk og fransk er inkludert.

**Til og fra engelsk finnes Clue ordbok på følgende språk:**

* norsk
* fransk
* spansk
* portugisisk
* polsk
* finsk
* svensk
* dansk
* russisk

Enspråklige ordbøker på bokmål, nynorsk, engelsk, fransk, spansk, svensk og dansk er inkludert.

Eksterne lenker
---------------

* Clue Norge – Clue Norges hjemmeside

| * v
* d
* r
Norske ordbøker |
| --- |
| Bokmål (moderat / radikalt) | 
* Bokmålsordboka
* Norsk ordbok
* Det Norske Akademis ordbok
* NTB-språket
* Tanums store rettskrivningsordbok

 |
| Nynorsk (Høgnorsk) | 
* Nynorskordboka
* Norsk Ordbok
* Norsk Ordliste
* NPK-språket

 |
| Riksmål | 
* Norsk Riksmålsordbok
* Det Norske Akademis ordbok
* Norsk ordbok
* Riksmålsordlisten

 |
| Elektroniske | 
* Det Norske Akademis ordbok
* Clue Norge
* Ordnett
* Stor norsk ordbok

 |

|  |  |
| --- | --- |
| Oppslagsverk/autoritetsdata | Brønnøysundregistrene
 |
**Sharp 9** (**♯9**) er et norsk jazzorkester etablert 2004 i Oslo av gitarist Staffan William-Olsson. Bandet består av tre saksofoner (alt, tenor og baryton), to trompeter, en trombone og komp (bass, trommer og gitar). 
Orkesteret har gitt ut to album med musikk hovedsakelig komponert av William-Olsson: *no:network* (Real Records, 2004) og *Sudoku* (Real Records, 2007). Begge er blitt nominert til Spellemannprisen i klassen jazz. Musikken er i hovedsak influert av bebop og west coast jazz samt latin og funk, med de tyngste referansene fra 50- og 60-tallets amerikanske jazzorkestre og arrangører som Marty Paich (Art Pepper + 11).

Medlemmer
---------

Musikere som har vært medlemmer på konsert eller plate: 

* Trompet / flygelhorn: Marius Haltli, Roy Nikolaisen, Birgit Kjuus, Petter Kateraas og Justin Surdyn
* Trombone: Helge Sunde, senere og Øyvind Brække og Kristoffer Kompen
* Saksofon: Frode Nymo, Kasper Skullerud Værnes (alt), Knut Riisnæs (tenor og fløyte), Nils Jansen (baryton), John Pål Inderberg (baryton) og Børge-Are Halvorsen (baryton)
* Gitar: Staffan William-Olsson
* Bass: Terje Gewelt
* Trommer: Roger Johansen, Håkon Mjåset Johansen, Andreas Bye og Hermund Nygård

  

Portal: Jazz
**Rongcheng** (kinesisk: (荣成; pinyin: *Róngchéng*) er en kinesisk by på fylkesnivå i byprefekturet Weihai i provinsen Shandong i det nordlige Kina. Befolkningen var på 681 409 innbyggere i 1999. Arealet er på 1 392 km². 

Rongcheng ligger i den østligste delen av Shandonghalvøya ute mot Gulehavet. I denne fylkesbyen finner man den severdige såkalte «Svanesjøen», som er ett av Folkerepublikken Kinas største verneområder for svaner. 

Rongcheng har stor tilstrømning av turister. I byfylket konstrueres siden 2008 det meget store Rongcheng Shidaowan kjernekraftverk, som etter planene skal nå opp i 9.300 MW kapasitet og dermed kan bli verdens største kjernekraftverk.

Historie
--------

Ifølge historiske nedtegnelser besøkte keiser Qinshihuang, Kinas første keiser, Rongcheng to ganger, og lot bygge broer og templer der. I 1735, under Qing-dynastiet, gav Yongzheng-keiseren fylket sitt nåværende navn.

Samferdsel
----------

Rongcheng er utgangspunktet for Kinas riksvei 309 som går vestover fra Rongcheng i 2208 km til Lanzhou i provinsen Gansu.

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS

Eksterne lenker
---------------

* Lokalregjeringens offisielle hjemmesider

|  |  |
| --- | --- |
| Oppslagsverk/autoritetsdata | GeoNames
 |
**Sharri nasjonalpark** (albansk: *Parku Kombëtar Malet e Sharrit*, serbisk: Национални Парк Шар Планине / *Nacionalni Park Šar Planine*) er en nasjonalpark i det sørvestlige Kosovo. Parken ble vedtatt opprettet i 1986 og formelt opprettet i 2012 for å beskytte landskapet i fjellområdet Šar Planina. Parken omfatter også fjellområder nord for Šar Planina, og dekker et areal på totalt 534,69 km².

Sharri består av 48 % fjell, 49 % beiteområder, 1,6 % enger og 1,4 % kløfter.

Parken har over 1 500 plantearter, hvorav 20 % er endemiske. Lavere områder består av skoger med til dels endemiske og relikte arter av silkefuru og ormehamfuru blandet med gran og edelgran. I de høyere områdene dominerer alpine og subalpine enger med klipper og berg av kalkstein.

I Sharri er det registrert mer enn 200 fuglearter og 147 arter av sommerfugler. Av større pattedyr finnes blant andre brunbjørn, ulv, gaupe, gemse og gullsjakal og hjort.

Referanser
----------

1. ↑  «PËR PARKUN KOMBËTAR "SHARRI"» (PDF). ammk-rks.net. s. 1. Arkivert fra originalen (PDF) 18. oktober 2020. Besøkt 20. desember 2020.
2. 1 2 3 4  Dinarides, Parks. «National Park Sharri». *Parks Dinarides* **(engelsk)**. Arkivert fra originalen 28. oktober 2020. Besøkt 20. desember 2020.

Eksterne lenker
---------------

* (en) Sharri National Park – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF
 |
**Club Tijuana Xoloitzcuintles de Caliente** er en meksikansk fotballklubb fra Tijuana i Baja California. Den spiller i Liga MX.

Tijuanas hjemmebane er Estadio Caliente. Draktene er røde og sorte. Xoloitzcuintle er det meksikanske navnet på hunderasa meksikansk nakenhund, som er et symbol på klubben. Laget blir også ofte kalt *Xolos*.

Klubben ble grunnlagt 10. januar 2007. Den rykka opp til Primera División (nå Liga MX) etter Clausura 2011-sesongen etter å ha slått Irapuato sammenlagt i de to opprykksfinalekampene. Den vant Liga MX i Apertura 2012-sesongen, etter 4–1 sammenlagt over Toluca i de to finalekampene.

Eksterne lenker
---------------

* (en) Offisielt nettsted Rediger på Wikidata

* (en) Club Tijuana – kategori av bilder, video eller lyd på Commons Rediger på Wikidata

  


| * v
* d
* r
Liga MX 2023–24 |
| --- |
|  | 
* América
* Atlas
* Atlético San Luis
* Cruz Azul
* Guadalajara
* Juárez
* León
* Mazatlán
* Monterrey
* Necaxa
* Pachuca
* Puebla
* Querétaro
* Santos Laguna
* Tijuana
* Toluca
* UANL
* UNAM

 | Mexicos flagg |
**Sharpeville-massakren** fant sted i Sharpeville i Soweto Sør-Afrika i 1960. 21. mars 1960 åpnet sørafrikansk politi ild og drepte 69 PAC medlemmer som demonstrerte mot innføringen av passlover for svarte. Passlovene innebar en betydelig innskrenking i bevegelsesfriheten for den svarte befolkningen. I ettertid viste det seg at flesteparten av de drepte var skutt i ryggen, og overlevende vitnet på at de var i gang med å flykte da politiet plutselig åpnet ild. Massakren førte til at en rekke svarte politiske partier og bevegelser i landet, inkludert ANC og PAC ble forbudt. Det utløste også at både ANC og PAC startet væpnede aksjoner og grunnla geriljabevegelser med baser utenfor Sør-Afrika.

Se også
-------

* Marikana-massakren

Eksterne lenker
---------------

* sahistory.org.za: Sharpeville Massacre, 21 March 1960 (en)
* Aftenposten.no: Minnet ofrene for Sharpeville-massakren 50 år etter
* refworld.org: Resolution 134 (1960) of 1 April 1960

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |
**Rong** (kinesisk: 容县; pinyin: *Róng Xiàn*) er et fylke i byprefekturet Yulin i den autonome regionen Guangxi i Folkerepublikken Kina.

Befolkningen var på 730 008 innbyggere i 1999.

Kulturminner
------------

Den daoistiske Zhenwu-paviljongen og Jinglüe-plattformen (*Jinglüe tai Zhenwu ge*, 经略台真武阁) såvel som fylkets nyere arkitektur (*Rong xian jindai jianzhu*, 容县近代建筑) ble i 1982 og 2006 oppført på Folkerepublikken Kinas liste over kulturminner.

Samferdsel
----------

Kinas riksvei 324 fører gjennom området. Den går fra Fuzhou i provinsen Fujian og gjennom Guangdong, Guangxi, Guizhou, og ender i Kunming i Yunnan.

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS

Eksterne lenker
---------------

* Informasjonssider Arkivert 1. mai 2010 hos Wayback Machine.
* Military Terrace and Pavilion of Genuine Prowess[*død lenke*]
* Zhenwu ge[*død lenke*]

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |
Utsikt over del av Sharonsletten.
Sharonsletten i Israel.
**Sharonsletten** (hebraisk: השרון – *HaSharon*; i den norske bibeloversettelsen: *Saron*) er den sentrale delen av kystslettene i Israel.

Sletten ligger mellom Middelhavet i vest og Samaria-åsene 15 kilometer lenger øst. Den strekker seg fra bekken Nahal Taninim, som markerer den sørlige enden av Karmelfjellet, i nord. I sør er grensen elva Yarkon i den nordlige utkanten av Tel Aviv. Lengden nord-sør er om lag 89 kilometer. Sletten hører til Sentraldistriktet og Tel Aviv-distriktet.

Den hebraiske bibel
-------------------

Sharonsletten er nevnt i Bibelen (1. Krøn 5:16; Jes 33:9, 35:2 og 65:10). Den er også nevnt i den kjente referansen til «Sarons rose» (Høys 2:1)

Moderne historie
----------------

Selv om noen deler av Sharonsletten historisk har vært fruktbart område, var mye av den sumppreget og malarisk. Situasjonen ble ytterligere forverret av massiv osmansk skoghogst. Sionistiske immigranter ankom tidlig i det 20. århundre, drenerte sumpene, og befolket regionen med mange bosetninger. Sletten er nå (2018) den tettest befolkede regionen i Israel.

Byer på Sharonsletten
---------------------

* Netanya
* Herzliya
* Hadera
* Kfar Saba
* Kfar Yona
* Rosh HaAyin
* Ra'anana
* Hod HaSharon
* Ramat HaSharon
* Tayibe
* Tira
* Qalansawe

Referanser
----------

1. ↑  *Navn i Bibelen*. [Oslo]: Det Norske bibelselskap. 1983. s. 205.
2. ↑  «Plain of Sharon | plain, Israel». *Encyclopedia Britannica* **(engelsk)**. Besøkt 27. februar 2018.

Eksterne lenker
---------------

* (en) Sharon – kategori av bilder, video eller lyd på Commons Rediger på Wikidata


|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** GeoNames
 |
**Kuppforsøket i Estland i 1924** fant sted 1. desember 1924 da en gruppe estiske kommunister forsøkte å ta makten ved statskupp i Estland. Kuppforsøket møtte motstand og ble raskt slått ned. Det var støttet av Komintern og bidro til å forverre forholdet mellom Estland og Sovjetunionen.

Kuppmakerne sto under ledelse av Jaan Anvelt og talte i underkant av 300 personer. Gruppen besto av estiske kommunister, arbeidere ved sovjetiskeide fabrikker og andre som kom over grensen fra Sovjetunionen, som hadde utrustet, trenet og støttet kuppmakerne. I de tidlige morgentimene den 1. desember 1924 gikk grupper av kuppmakere til aksjon mot regjeringskontorer, militær institusjoner og sentrale samferdselsmål. Den største gruppen på 50 mann ble satt inn mot offisersskolen i Tondi. Andre og mindre grupper bestående av 7 til 10 personer gikk til aksjon mot regjeringsinstitusjoner og sentrale kommunikasjonsknutepunkter i Tallinn, der de blant annet forsøkte å ta kontroll over jernbanestasjonen og hovedpostkontoret. Forsvarsdepartementet og politistasjoner ble angrepet. Kuppmakerne gikk også til angrep på hjemmet til statsoverhodet Friedrich Akel, men denne unnslapp opprørerne. 

I november 1924 ble 149 personer dømt for statsfiendtlig virksomhet, noe som svekket kuppmakernes stilling. Kuppmakerne håpet aksjonen ville få støtte blant estiske arbeidere, noe som viste seg å være feil. De håpet også at kuppet ville resultere i en sovjetisk invasjon, noe også viste seg å ikke skje. I stedet ble kuppmakerne nedkjempet av estiske militære, politiet og sivile frivillige. Omkring 20 personer ble drept av opprørerne, som selv led et tilsvarende tap. Blant dem kuppmakerne drepte var samferdselsminister Karl Kark.

Etter kuppforsøket svant Kommunistpartiets oppslutning sammen med medlemstallet. Partiet ble også forbudt.

Eksterne lenker
---------------

* 1 December 1924, Estonia Today, Fact Sheet December 2004, Press and Information Department, Estonian Ministry of Foreign Affairs.
* The Story of the Estonian Republic — 1918–1940. A coup d’état, Estonica.

Portal: Estland

|  |  |
| --- | --- |
| Oppslagsverk/autoritetsdata | LCCN
 |
**Anthony Stuart Nunn** (født 24. mai 1927) var en britisk landhockeyspiller som deltok i de olympiske leker 1952 i Helsingfors.

Nunn vant en olympisk bronsemedalje i landhockey under OL 1952 i London. Han var med på det britiske laget som kom på tredjeplass i landhockeyturneringen bak India og Nederland. I kvartfinalen vant Storbritannia over Belgia med 1-0 og siden tapte de semifinalen til India med 1-3 som siden vant finalen og ble olympiske mestere. Bronsefinalen mot Pakistan vant de med 2-1. Nunn spilte alle tre kampene i OL-turneringen.

OL-medaljer
-----------

* 1952 Finlands flagg Helsingfors - Bronse Bronse i landhockey Storbritannias flagg Storbritannia

Eksterne lenker
---------------

* (en) Anthony Nunn – Olympedia Rediger på Wikidata

* (en) Anthony Nunn – Sports-Reference (OL-resultater – arkivert) Rediger på Wikidata

* (en) Anthony Nunn – databaseOlympics.com (arkivert) Rediger på Wikidata

* (en) Anthony Nunn – Storbritannias olympiske komité Rediger på Wikidata
**Kuppet i Loshult** var snapphanenes største bragd under den skånske krigen, også kjent som Gyldenløvefeiden.

Etter den danske-norske hæren gikk på land ved Råå ikke langt fra Helsingborg i juni 1676 måtte den svenske kongen Karl XI trukket tilbake sine fåtallige styrker til baser på Småland. Men det var mye krigsmateriell som måtte reddes og dette tok mer tid enn beregnet. Hundrevis av vogner med ammunisjon, forsyninger og andre midler måtte flyttes til nærliggende samlingssteder i selve Skåne.

Et slik sted var ved Loshult kirke ikke langt fra grensen mot Småland i nordlige Skåne i nærheten av Osby. Der blir over 250 vogner samlet i et tren med ammunisjon, teltutstyr ment for selveste kongen og krigskassen med kobberplater verdt 30 000 rigsdaler som etter dagens sum ment 70 til 80 millioner kroner. Bare tyve soldater bevoktet vognene i ly av kirken den 24. juli 1676 da de blir angripet fra uventet hold.

Bøndene i omegn hadde fått lært at kongens utstyr og krigskassen var ved Loshult kirken så de sendt ut ryttere til Landskrona for å underretter danskene. I mellomtiden blir 150 bønder fra Osby, Loshult, Hästveda og Broby sogn i nordlige Skåne samlet for å angriper vaktstyrken som forgjeves forsøkt å slå tilbake angrepet. Etter 9 var drept, rømte resten over grensen så snapphanene kunne går løs på konvoien av de over to hundre og femti vogner.

Etter krigens slutt prøvde Karl XI å få tak på krigsbyttet som snapphanene hadde tatt i sommeren 1676, men til tross for at flere var arrestert og dømt for deltagelse i kuppet fant man aldri krigskassen. Karl XI benåder alle som var blitt dømt til slutt og måtte oppgir enhver tanke på å finner den fortapte skatten.

Det er ment at kobberplatene hadde blitt gravde ned og deretter gikk tapt så det er mulig at en skatt er å finne i traktene omkring Loshult og Osby. Skattejegerne fram til nå leter etter krigskassens innhold. I 1996 var ti kobberplater funnet nord for Loshult ved tilfeldighet da skogplanting fant sted.

Portal: Danmark
**Anthony Read** (født 21. april 1935, død 21. november 2015) var en manusforfatter og -redigerer. Han var manusredigerer på *Doctor Who* i en del av Graham Williams' periode som produsent av serien i 1978. Han kjøpte det første manuset av Douglas Adams for *Doctor Who* og Adams ble også hans etterfølger i stillingen. Read skrev også historien *The Horns of Nimon* og bidro på manuset til *The Invasion of Time*. Sammen med Don Houghton skrev han den femte historien i serien *Sapphire & Steel* som er kjent som *Dr. McDee Must Die*. I 1979 skrev han episodene *Powers of Darkness*, *Out of Body, Out of Mind* for serien *The Omega Factor*. I 1984 skrev Read manuset basert på John Wyndhams roman *Chocky* for ITV. Den ble en suksess og førte til at han også skrev oppfølgerne *Chocky's Children* og *Chocky's Challenge*. I et intervju på DVD-utgivelsen av *Chocky* avslørte Read at rettighetshaverne av Wyndhams romaner så på hans versjon av Chocky som det beste manuset basert på en Wyndham-roman.

Referanser
----------

1. ↑   historygreatest.com[Hentet fra Wikidata]
2. ↑   catalogue.bnf.fr[Hentet fra Wikidata]

Eksterne lenker
---------------

* (en) Anthony Read på Internet Movie Database Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL **·** NKC **·** BNE **·** MusicBrainz
 |
**Mariske språk** er en gren av den uralske språkfamilien som består av østmarisk (også *engmarisk*) og vestmarisk (også *fjellmarisk*). Tidligere ble de, sammen med mordvinsk, ansett som en felles gren kalt volgafinske språk, men dette synet har ikke lenger støtte, i og med at det har vært umulig å rekonstruere et volgafinsk urspråk som skulle utelukke nabogruppene østersjøfinsk og permisk.

Ett språk eller to
------------------

Skillet mellom de to mariske språka er av nyere dato, fra 1920-tallet, da den sovjetiske språkpolitikken ble satt i verk: Alle minoriteter skulle få skolegang på sitt eget morsmål. Det går et dialektskille gjennom det mariske språkområdet, og dette ble gjort til et skriftspråkskille. Tidligere hadde marisk blitt skrevet uten en fast norm, men med utgangspunkt i østmarisk. Noen språkforskere har sett dette som et eksempel på sovjetisk splitt-og-hersk-politikk, der målet var å gjøre minoritetene så mange og små som mulig. På den andre sida er vestmarier oppgitt over det de opplever som østmarisk kunnskapsløshet om vestmarisk, og det hender at marier dermed bruker russisk seg imellom over språkgrensa.

På den andre sida er det en sterk *marisk* identitet hos mariene, som ser på seg selv som ett folk med ett språk, til forskjell fra for eksempel mordvinerne, der det først og fremst er utlendinger som snakker om ett mordvinsk språk.

|  |  |
| --- | --- |
| Oppslagsverk/autoritetsdata | GND **·** LCCN **·** BNF **·** BNF (data) **·** NKC
 |
Lokaltog i Oslo-området av type 69 og 72 på Skamarken i Drammen. Foto: Knut-Olav Hoven 
**Lokaltog** er en type persontog som kan defineres et sted mellom forstadsbane og regiontog, men det finnes ingen eksakt avgrensning. Disse togene betjener i hovedsak reisende mellom større byer, gjennom byenes forsteder og til nærliggende mindre byer og tettsteder. Sammenlignet med regiontog har lokaltogene som regel stopp på flere stasjoner og hyppigere avganger. Lokaltog tilsvarer omtrent det som på tysk kalles *S-Bahn* (*Stadtschnellbahn*), svensk *pendeltåg*, og engelsk *suburban/commuter rail* (forstads-/pendlertog).

Lokaltog i ulike land
---------------------

* Tyskland: S-Bahn, *byhurtigbane* i flere større tyske byer
* Frankrike: RER (*Réseau express régional d'Île-de-France*), nettverk av hurtige lokaltog i Paris
* England: Crossrail (*Elizabeth Line*), tverrgående lokaltogforbindelse gjennom London under bygging
* Finland: Huvudstadsregionens närtrafik, lokaltognettet i Helsingfors

### Lokaltog i Norge

I Norge opereres lokaltog av Vy rundt byene Oslo og Bergen, og av Go-Ahead rundt Stavanger.

Lokaltogene opererer i Bergen, Stavanger og i sentrum av Oslo (Skøyen–Oslo) på samme infrastruktur som regiontog og fjerntog, men har et tettere stoppmønster og benytter da en del stasjoner og holdeplasser som de andre togene kun kjører forbi. I Oslo går lokaltog i ytre områder på egne spor, den gamle svingete linjen med mange stoppesteder, mens øvrige tog kjører på nye rette linjer med få stasjoner.

Vys lokaltognett i Oslo-området dekket til desember 2022 flere kilometer bane (553) og hadde flere stasjoner (108) enn noen annet tilsvarende lokaltogsystem i Norden. 
Utenfor Oslo-regionen var det lokaltåg-linjer Steinkjer – Trondheim – Røros (Trønderbanen), Bergen – Arna, Flåm – Myrdal, Notodden – Porsgrunn, Nelaug – Arendal, Rognan – Bodø (Saltenpendelen) og Stavanger – Egersund (Jærbanen).

Følgende lokaltoglinjer kjøres i Norge fra 11. desember 2022:

* **L1** Spikkestad – Asker – Slependen – Sandvika – Stabekk – Skøyen - Oslo S – Alna – Grorud – Lørenskog – Lillestrøm — 31 stasjoner — 82,2 km
* **L2** Stabekk – Skøyen – Oslo S – Hauketo - Kolbotn - Oppegård - Ski – 19 stasjoner – 33,3 km
* **L4** Bergen – Arna – 2 stasjoner – 9,3 km
* **L5** Stavanger – Sandnes – Egersund – 19 stasjoner – 74,7 km

De linjer som før var lokaltoglinjer er fra 11. desember 2022 regiontoglinjer.

Referanser
----------

1. ↑  Rutetabeller for tog
2. ↑  Osloregionen
3. ↑  «Oslo–Stavanger og tilknyttede linjer» (PDF). Arkivert fra originalen (PDF) 3. desember 2022. Besøkt 4. desember 2022.
4. ↑  «Oslo–Bergen og tilknyttede linjer» (PDF). Arkivert fra originalen (PDF) 4. desember 2022. Besøkt 4. desember 2022.
**Alternativ trening** vil si at man trener på en annen idrett enn det som er ens hovedidrett. Et eksempel kan være en løper som trener på sykling. Formålet kan være er å forbedre ytelsen i hovedidretten, rehabilitere skader eller å trene opp andre styrker. Treningsformen utnytter særlige effektiviteter ved en treningsmetode for å veie opp for manglene til en annen.

For vannsport vil alternativ trening ofte foregå på land. Svømmere kan for eksempel drive med løping og tøying. Stupere trener gjerne på unike øvelser på land som for eksempel biomekanikk.

Se også
-------

* CrossFit
* Sjakkboksing
* Tverrfaglighet
* Mangekamp, eksempelvis femkamp triatlon eller skiskyting
* Pilates

Referanser
----------

1. ↑  Oppdatert, Publisert av Olav\_Engen |. «Sykkel som alternativ trening for løpere». *www.kondis.no* **(norsk)**. Besøkt 7. desember 2022.
2. ↑  admin. «What Are CrossFit Exercises? 20 Best CrossFit Exercises For Better Physique». Besøkt 26. september 2022.
3. ↑  Mullen, John. «8 Diving Dryland Tips». COR. Arkivert fra originalen 16. desember 2015. Besøkt 28. desember 2015.
DS «Stord» fra 1913, opprinnelig bygd som brønnbåt, senere ombygd til stormdekker i 1931.
**Lokalbåt** er en båt i trafikk på kortere ruter. Lokalbåtene var bindeledd mellom kystruteskipenes anløpssteder og mindre havner langs kysten og inne i fjordene som ikke hadde anløp av kystruteskip. Trafikken med lokalbåter utviklet seg parallelt med utviklingen av kysttrafikken med dampbåter fra midten av 1800-tallet.

Langs norskekysten ble dampskip og motorskip av mindre størrelse tatt i bruk i den siste halvdelen av 1800-tallet som passasjer- og godstransport langs de lokale ruter i bygdene, kalt «**lokalbåter**». De fleste lokalbåtene i Norge er oppdelte i flere typer etter dekksarrangementet som slettdekkere og halvdekkere samt stormdekkere i Nord-Norge.

MF «Beffen» er en lokalbåt som trafikkerer Vågen i Bergen. Foto: Marius Vassnes 
Det lave fribordet på slettdekkeren gjorde ikke denne båttypen egnet for de meste værutsatte farvann, og et nytt dekksarrangement var nødvendig for rutefart på disse farvannene. Lasten måtte flyttes ned fra hoveddekket, og det ble vanlig for både slettdekkeren og halvdekkeren å ha et mindre forbygg, en bakk med avrundede sider på et dekk kalt «hvalrygg». Forbygget i full dekkshøyde over hoveddekket gav høyere fribord. 

Et lettdekk kalt shelter, stormdekk eller promenadedekk ble reist til full dekkshøyde også akterut. Hoveddekket hadde blitt lukket av bakken forut og shelterdekket som sluttet i dekkshuset med skorsteinen og bruen. Dette dekksarrangementet har også vært omtalt som «partiell stormdekker» med bare en lukeåpning foran dekkshuset som gav navn til denne båttypen, «*brønnen*».

Brønnen ledet ned til det forreste lasterommet under hoveddekket, dette ledet til båttypens popularitet på Vestlandet fordi det var meget lettvint å ekspedere ved mindre kaier og til og fra småbåter. Fra lasterommet akterut var lasten ført inn og ut gjennom en sjakt kalt «trunk» opp til shelterdekket.

Men brønnen var en risikofaktor om en sjø skulle slå inn her, for maskinrommet midtskips lå mot det forreste lasterommet. I desember 1951 forulykket lokalbåten DS «Sandeid» i uvær på Boknafjorden nord for Stavanger. En stor sjø veltet inn i brønnen og tvang seg ned i skipet som fikk slagside. Lokalbåten sank med tap av åtte menneskeliv.

Behovet for denne typen brønnbåter ble mindre etter hvert som bryggene ble utbygget langs kysten, og det ikke lengre blir brukt lossingsbåter mellom lokalbåten og lastestedene. De største brønnbåtene inkluderte den bevarte DS «Stord» bygd i 1913 ble som et konsekvens ombygd til stormdekkere ved å få et lokk (luke) på brønnen.

Typer etter dekksarrangement
----------------------------

* Slettdekker
* Halvdekker
* Stormdekker
**Synkverving**, på norrønt *Sjónhverfing*, er et gammelt folkloristisk begrep, knyttet til haugfolket eller de underjordiske. Det dreier seg om et påført synsbedrag.

Ordet beskriver en prosess der synet blir "vrengt", slik at den som ser ikke lenger skjelner mellom rett og galt, mellom stygt og vakkert. Når huldra viser seg som vakker, men senere blir avslørt som stygg, har hun "synkvervet" gutten hun ville lokke til seg. Dette tilsvarer det engelske begrepet glamour. Botemidlet mot synkvervingen er oftest kristne regler, eller at presten kommer mellom.

Fenomenet skildres i flere eventyr, og det finnes også nevnt i litteraturen. Henrik Ibsen utnytter motivet i Sancthansnatten og i Peer Gynt, der Peer nesten blir utsatt for varig synsendring etter en planlagt operasjon Dovregubben gjør klar for ham.

Synkvervingen har åpenbart også en etisk side, ettersom offeret ikke lenger kan skjelne mellom rett og galt. Foruten de underjordiske blir fenomenet ofte tilskrevet djevelen. Ironisk nok, siden det var djevelen som ifølge Bibelen gjorde mennesket i stand til å skjelne mellom rett og galt til å begynne med.

Se også
-------

* Optisk illusjon
RJ Mical på Alternative Party 2002
**Alternative Party** er et demoscene- og kunstarrangement i Finland. Det ble første gang arrangert i Åbo i 1998, og har siden 2000 hatt base i Helsingfors. Arrangementet er organisert av Alternative Party ry, som er en ideell organisasjon.

Alternative Party er et av de største demoscene-arrangementene i Finland. Målet med arrangementet er å oppmuntre kunstnere (både demoscene og tradisjonell kunst) til kreativitet og nye perspektiver – uavhengig av utstyr. Arrangementet er kjent for sine spesielle konkurranser. Hovedfokuset er på gamle og obskure datamaskiner, men moderne utstyr kan også brukes.

Program
-------

I egenskap av å være et demoparty har Alternative Party konkurranser. Konkurransene, foruten hoveddemokonkurransen, har en tendes til å forandres hvert år som en ekstra utfordring. Det er også en tradisjonell konsert den første kvelden, av artister med demoscene-bakgrunn.

Nåtid
-----

* Det syvende Alternative Party ble holdt 2.–4. november 2007 i Helsingfors.
* Det åttende Alternative Party ble holdt 24.–26. oktober 2008 i Helsingfors.
* Det niende Alternative Party ble holdt 23.–25. oktober 2009 i Helsingfors.
* Det tiende Alternative Party ble holdt 22.–24. oktober 2010 i Helsingfors.

Eksterne lenker
---------------

* Offisielt nettsted
* The story of Barbitoric Demo
**Lokhvytsia** (ukrainsk: Ло́хвиця) er en by i Poltava oblast i det sentrale Ukraina. Byen er det administrative sentrum i Lokhvytsia rajon og ligger ved bredden av Lokhvytsia-elven. Innbyggertall: 11 119 (estimat 2021)

Bebudelseskirken

Historie
--------

Navnet på elven Lokhvytsia, så vel som byen, kommer fra det gamle slaviske ordet lokhve som betyr "laks".

På tidspunktet for Kievriket var territoriet der byen ligger en del av fyrstedømmet Pereyaslav. Den nøyaktige datoen for stiftelsen er ukjent. Fra skriftlige poster kan det fastslås at Lokhvytsia eksisterte før 1320.

I 1644 ble Magdeburg-rettighetene gitt til byen slik at alle by-spørsmål skulle løses av et byråd, valgt av de velstående innbyggerne. I 1648–1658 var Lokhvytsia en Sotnia-by i Myrgorod kossak regiment, senere (1658-І781) av Lubny kossakk regiment.

Under andre verdenskrig ble Lokhvytsia okkupert av den tyske hæren fra 12. september 1941 til 12. september 1943. Dette var byen hvor tangene til 1. panserarmé (Kleist) og 2. panserarmé (Guderian) knyttet seg sammen, og omringet mer enn 600 000 sovjetiske tropper øst for Kyiv.

Hlynsko-Rozbyshiv (Lokhvytsia og Hadyach-distriktene) har store olje- og gassforekomster som gir store mengder olje og gass som er tilstrekkelig for hele Poltava oblast. Poltava-olje er av høy kvalitet, og den inneholder opptil 55 % lett olje og har ganske lavt svovelinnhold. Naturgassen består av nesten 70 % av propan-butan fraksjoner, noe som gjør den til et verdifullt råstoff for kjemisk industri, som produksjon av syntetiske fibre og plast.

Bilder
------

* Heroyiv Ukrayiny gate Heroyiv Ukrayiny gate
* Lokhvytsia, det sentrale torget (2021)Lokhvytsia, det sentrale torget (2021)
* Lokhvytsia Medical SchoolLokhvytsia Medical School
* Gammelt husGammelt hus
* Lokhvytsia-elvenLokhvytsia-elven

Referanser
----------

1. ↑  Number of Present Population of Ukraine, as of January 1 2021 Arkivert 6. april 2022 hos Wayback Machine. hos Ukrainas statlige statistikktjeneste

Eksterne lenker
---------------

* Offisielt nettsted Rediger på Wikidata

* (en) Lokhvytsia – kategori av bilder, video eller lyd på Commons Rediger på Wikidata
* Mordet På Jødene I Lokhvytsia under Andre verdenskrig, på Yad Vashem nettsted.

| * v
* d
* r
Byer i Poltava oblast |
| --- |
| Administrativt senter: Poltava |
|  | Hadjatsj **·** Hlobyne **·** Horishni Plavni **·** Hrebinka **·** Karlivka **·** Khorol **·** Kobeljaky **·** Krementsjuk **·** Lokhvytsia **·** Lubny **·** Myrgorod **·** Poltava **·** Pyrjatyn **·** Zavodske **·** Zinkiv | Ukrainas flagg |

|  |  |
| --- | --- |
| Oppslagsverk/autoritetsdata | NKC **·** GeoNames
 |
**Bernd Gröne** (født 19. februar 1963 i Recklinghausen, Tyskland) er en tidligere tysk landeveissyklist. 25 år gammel fikk han sitt gjennombrudd da han ble tysk mester for amatører og tok sølv i OL for Vest-Tyskland. Året etter gikk han til det nye tyske profflaget Team Stuttgart. Da Deutsche Telekom tok over sponsoratet to år senere, var Gröne en av flere ryttere som ble i laget.   

Gröne fikk sin første og eneste deltagelse i Tour de France i 1992, men fullførte ikke rittet.

I 1995 fikk Gröne valget mellom å begynne å dope seg eller slutte i Telekom. Etter at han hadde snakket med laglegen Andreas Schmid om bivirkningene av EPO-bruk, bestemte han seg for at han ikke ville dope seg og avsluttet derfor karrieren minst to år tidligere enn han egentlig hadde planlagt. Da han la opp var han den, sammen med Udo Bölts, som hadde vært i Telekom/Stuttgart lengst, og var sammen med Bölts den første store veteranen i laget.

Gröne er uoffisielt den nest største syklisten gjennom tidene (1,96 m og 87 kg).

Profflag
--------

* 1989-1990 Team Stuttgart
* 1991-1995 Team Telekom

Viktigste resultater
--------------------

* 1986: Seier på 2. etappe av Niedersachsen Rundfahrt
* 1988: Seier i Gran Premio della Liberazione
* 1988: Tysk mester i landeveisritt for amatører
* 1988: Sølv Sølvmedalje i landeveisritt for amatører i Sommer-OL 1988
* 1991: Seier i Schorndorf (GER)
* 1993: Tysk mester i landeveisritt

Referanser
----------

1. ↑  «Bernd Gröne i Touren». Arkivert fra originalen 12. juni 2008. Besøkt 4. juli 2008.
2. 1 2  Gröne: «Entweder EPO oder Karriere-Ende»
3. ↑  Ullrichs Ex-Trainer: Jan, du musst jetzt reden!
4. ↑  Manitou 2004 World Exclusive!--Almost

Eksterne lenker
---------------

* (de) Bernd Gröne – Munzinger Sportsarchiv Rediger på Wikidata

* (en) Bernd Gröne – Olympedia Rediger på Wikidata

* (en) Bernd Gröne – Sports-Reference (OL-resultater – arkivert) Rediger på Wikidata

* (en) Bernd Gröne – ProCyclingStats Rediger på Wikidata

* (en) Bernd Gröne – Cycling Archives Rediger på Wikidata

* (en) Bernd Gröne – CycleBase Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Munzinger (sport)
 |